Mattilsynet advarer mot rundormer på planter
Finværet som er varslet de neste dagene vil nok friste flere nordmenn til å sette i gang med hagearbeidet. Men Mattilsynet advarer: Det er ikke likegyldig hvor du henter plantene dine fra. Stadig flere bestiller planter, busker og trær på nett gjennom leverandører og får disse levert på døren, ifølge Mattilsynet. Noen tar med seg planter de har kjøpt eller funnet på utenlandsferie. – Folk kan være litt ubetenksomme når det kommer til å ta med seg planter. Plantene skal være fulgt av et sunnhetssertifikat og fremstilles for kontroll hos Mattilsynet slik at de ikke er smittet med planteskadegjørere som vi ikke ønsker skal være med inn med til Norge, sier seniorinspektør Katri Laubo i Mattilsynet til NTB. Klar for langhelg? Her blir det varmest i landet!Et tilsynsprosjekt utført av Mattilsynet region Oslo, Akershus og Østfold i 2013 viste at 55 av 70 jordbruksprøver inneholdt planteødeleggende rundormer. Rundormer, eller såkalte nematoder, er små, gråhvite og «marklignende» organismer som er 0,5 til 2 millimeter lange. Noen typer ødelegger og gjør planter og dyr syke. – Folk må derfor ta ansvar og sjekke at de ikke tar med seg noe vi ikke ønsker i Norge og som kan være vanskelig å bli kvitt når de først er innført. Det kan ikke bare skade din hage, men spre seg i naturen, sier Laubo. Mange av rundormene kan gjøre stor skade på frukt- og bærproduksjon. De kan også bli et problem ved at busker og trær folk planter i egen hage, kan få redusert vekst eller i verste fall dø, opplyser Mattilsynet. Er det sol der du er? Send oss ditt vårbilde– Én enkelt handling kan føre med seg sykdom som ødelegger avlinger og koster store penger, sier Laubo. Her er listen over hva privatpersoner har lov å ta med seg av planter og plantedeler inn til Norge fra utlandet: * 10 kilo frukt, bær og grønnsaker. Unntak her er poteter, som det er absolutt forbudt å innføre. * 25 avskårne blomster. * 5 potteplanter (til innendørs bruk) fra europeiske land. * 3 kilo blomsterløk og blomsterknoller. * 50 porsjonspakninger av frø fra europeiske land. Unntak her er frø av planter som inneholder narkotiske stoffer, som er forbudt. Få de gode hagetipsene her: * Slik får du pen plen * Slik lager du kompostbinge VG/NTB
Mattilsynet advarer folk mot å ukritisk ta med seg busker og trær fra utlandet. En undersøkelse avdekket rundormer på en rekke importere planter.